《寄金华太守万季崇》
明代·周旋

别来仍是十年馀，旧业惟存案上书。落日青山当户牖，秋风黄叶满阶除。

已无朝士知名姓，只有林僧问起居。老我得閒身尚健，形神多为苦吟癯。

作者简介：（1450—1519）浙江慈溪人，字克敬。成化二十三年进士。选户科给事中。在科九年，屡上疏，论事剀切。后出参广藩。有《西溪小稿》、《杜诗质疑》、《东湖十咏》、《慈溪志》等。